Julkinen Jumalan Kiitos
Isä! joka jalommasti
 autat aina maailmaa,
 laihon lailla hartahasti
 kansa kohdes kumartaa,
 juhla-laulu lausuvainen
 kirkossas on kaikuvainen.

 Kilvan kiitos kandakamme
 luokse Luojan laupiaan,
 riendäkämme riemussamme
 tahtoansa tundemaan,
 jonga armo, voima, valda,
 täytti toivon avaralda.

 Hurskas, Hyvä Hallitsia!
 valmis meitä muistamaan,
 valtiasten vallitsia!
 käännä korvas kuulemaan
 äändä kansan kiitollisen,
 omaisuudes onnellisen.

 Ilo on nyt ilman alla,
 riemun aika aljetaan,
 halleluja huminalla
 Laupiaalle lausutaan;
 Lohduttajan armo-laina
 ombi meille aldis aina.

 Viimein valo iäisyyden
 armon kautta avataan,
 Valdiaalle väkevyyden
 voiton virttä veisataan.
 Pyhä, pyhä taivahassa!
 rauha myöskin maailmassa.

Katso myös 

 Julkinen Jumalan kiitos (varhaisempi versio)

Jaakko Juteini
Runot